[bookmark: _GoBack]Konkurs za izlaganje na VII Međunarodnoj izložbi "Crno- beli svet"otvoren do 13. decembra
Istoimena izložba, planirana za kraj decembra, biće održana po sedmi put, a žirirana je i prodajnog je karaktera
Konkurs za učešće na kolektivnoj izložbi na temu Crno- beli svet, prema autorskom projektu Ane Marinović, otvoren je za umetnike čiji su radovi, iz oblasti likovnih i primenjenih umetnosti, nastali u tehnikama: crtež, slika, akvarel, grafika, fotografija, kolaž, digitalni radovi, mozaik, skulptura. 
Zainteresovani mogu svoje prijave da pošalju najkasnije do 13. decembra (ponoć), na e-mail adresu: fabrikakreativna@gmail.com, prema upustvima dalje u tekstu.
Imena izabranih autora biće objavljena do 14. decembra, a kao krajnji rezultat konkursa biće upriličena izložba krajem  decembra u prostorijama Udruženja za razvoj likovnih umetnosti, inovativnih kantautora i literarnu promociju (Zetska 2). Tom prilikom biće prikazani odabrani radovi, prema mišljenju stručnog žirija. 
Izložba "Crno- beli" svet  je poslednji deo iz trilogije izložbi, koju pored nje čine još izložbe „Paralelni svet“ i „Svet u boji“.
Umetnički savet:
• Saša Janjić, dipl. istoričar umetnosti
• Uglješa Colić, doktor likovnih umetnosti
• Milena Mitrović, MA primenjenih umetnosti i vizualnog dizajna
• Igor Markišić, MA primenjenih umetnosti
• Ana Marinović, MA primenjenih umetnosti

Projekat se realizuje u okviru udruženja Kreativna fabrika, uz podršku Udruženja za razvoj likovnih umetnosti, inovativnih kantautora i literarnu promociju i Asocijacije autora 
Rok za prijave: 13. decembar
Mesto održavanja izložbe: prostorije Udruženja za razvoj likovnih umetnosti, inovativnih kantautora i literarnu promociju, Zetska 2, Beograd
Datum otvaranja: kraj decembra
Trajanje: najmanje 2 nedelje

KOTIZACIJA za izložbu iznosi:
• 2200 RSD za umetnike iz Srbije koji donose rad lično.
• 3500 RSD / 35 EUR za umetnike iz Srbije kojima organizator štampa i oprema radove,

USLOVI UČEŠĆA
• Svaki učesnik može konkurisati sa najviše dva rada.
• Dvodimenzionalni radovi: maksimalna duža strana 100 cm (sa ramom/opremom). Preporuka je da pošaljete jedan veći i jedan rad manjeg formata.
• Trodimenzionalni radovi: obavezno navesti sve dimenzije: visina, širina i dubina kao i dali skulptura stoji samostalno u prostoru ili na postamentu, kao i da li umetnik ima svoj postament i koje je visne i sirine. 
• Dozvoljene su sve tehnike iz oblasti likovnih i primenjenih umetnosti: crtež, slika, akvarel, grafika, fotografija, kolaž, digitalni radovi, mozaik, modni, industrijski i grafički dizajn, skulptura.
• Fotografije radova za žiriranje potrebno je poslati u JPG formatu, 300 dpi, CMYK mod, duža strana 10 cm.
• Fotografije treba imenovati imenom i prezimenom autora i nazivom dela.

Podaci koji se šalju u prijavi (direktno u tekstu e-maila):
1. Autor: ime i prezime
2. E-mail, telefon, adresa
3. Nazivi dela, godina nastanka, tehnika, medij, dimenzije, NETO cena
4. Kratka biografija (do 10 rečenica)

KOTIZACIJA
• Opcija 1 – umetnik donosi rad lično: 2200 RSD (Srbija)
• Opcija 2 – organizator štampa i oprema radove: 3500 RSD (Srbija) / 35 EUR (inostranstvo) -  Katalog se šalje elektronski ako odaberete ovu opciju
Prilikom prijave obavezno označiti opciju 1 ili 2
OPREMANJE RADOVA
• Radovi koji prođu žiriranje moraju biti uramljeni ili adekvatno opremljeni, sa jednom zakačkom na sredini ili žicom za kačenje.
• Organizator ne snosi odgovornost za oštećenje radova koji nisu kvalitetno opremljeni.
• Izložba je prodajnog tipa, NETO cena radova obavezna.

KLAUZULA O ODRICANJU ODGOVORNOSTI:
Organizator će uložiti maksimalan napor u organizaciju i realizaciju izložbe, ali se odriče odgovornosti u slučaju oštećenja ili krađe radova. Radovi neće biti predmet osiguranja zbog nedostatka finansijskih sredstava. Organizator nije odgovoran za eventualno kršenje prava intelektualne svojine trećih lica.
Prijavljivanjem na konkurs prihvatate sve uslove organizatora izložbe navedene u konkursu.

YOUTUBE KANAL KREATIVNA FABRIKA:
Od januara 2024. godine otvorili smo YouTube kanal Kreativna fabrika. Pratite nas na sledećem linku: YouTube Kreativna fabrika.
Svi video-snimci sa otvaranja izložbi biće postavljani na ovom kanalu, a uskoro ćemo uvesti i rubriku predstavljanja najboljih radova i umetnika.

